af en en fr en nl da en pt en af fr af hu nl ru pl en it fi nl fr en en nl af en nl nl nl en it es pl de fr de de en en en af af en en pl af nl af nl af en af ne en en nl af af af af af nl de de nl nl en nl nl nl nl nl nl de nl af nl af nl en en af pt en es es nl af en en en
Nie almal ry die Wyntrein nie - BELLA Tydskrif SA
Daar is baie snobs in hierdie wêreld. Jy kry mense wat net by Zara hulle klere koop; ander koop weer kos net by Woolworths en sommiges lakens slegs by @home.
Al die bogenoemdes kan ek nog hanteer, maar as daar nou een groep mense is wat min kompetisie vir eerste plek snob het, is dit die sogenaamde wyndrinkers. Let op dat ek sê drinkers en nie kenners nie, want ek weet daar is ŉ verskil. Ek gaan nou nie maak asof ek ŉ groot kenner van hierdie drankie is nie en ek kry ook nie skaam om dit te uiter nie. Maar daag nou net met jou bottel Tall Horse by ŉ wyndrinker se huis op en die oordeel sluise is oop.
“Hoe kan jy daardie walglike wyn drink? Jy sal sooibrand van daardie wyn kry!” is onder andere van die veroordeling wat gesig wys. Nou om eerlik te wees gaan ek nie baie op smaak nie, want alles proe vir my semi soos asyn (ja, ek hoor sommer al die oordeel gedagtes) maar eerder die bottel se estetiese element en daarom is iets soos ŉ Tall Horse vir my aanloklik.
Duidelik het ek nog nie myself “geleer” om wyn te drink nie. Hoe lank moet mens in elk geval deur hierdie lydende leerproses gaan voordat jy dit nou geniet? Niemand moes my “leer” om van roomys te hou nie. Ek het wel al baie rustige gesprekke met wynkenners gehad om my wynopvoeding te verbeter en daar was nie ŉ greintjie oordeel teenwoordig nie. Hoekom kan wyndrinkers nie ook eerder hierdie benadering aanneem nie? Wat maak dit nou saak of my bottel R40 gekos het.
As ŉ wyndrinker jou weer veroordeel oor jou wynkeuse, gooi jou hele bottel Tassenberg op hulle snobistiese teenwoordigheid uit, want vriendin, nie almal is met ŉ wynbottel in die mond gebore nie.
Geskryf deur: Mariëtte Sorgdrager
Deel dit op Twitter(Dit maak in 'n nuwe venster oop)
Deel dit op Facebook(Dit maak in 'n nuwe venster oop)
Deel dit op Google+(Dit maak in 'n nuwe venster oop)
Matrieks: Aanpassing; die wenresep tot oorlewing
Die eerste dag van my matriekjaar was ’n lang en uitmergelende dag. Nog voordat die klok…
Dis lekker in die SLOW Lounge
Ontspan in die SLOW Lounge, of nie? “serenity.” Alles kleinletters. Dit is die wifi password…
TEFL: te veel en te vinnig?
Daar is iewers in jou familie ŉ niggie of oom wat ŉ goeie wyl terug…
Ons held wat skobbejak speel
Ag tog, my kar is alweer leeg!
Slaapkamersake: Privaat of publiek?
Die A-Z van (bikini) waks
Hoe compatible is jy en jou seksmaat?
Regte troue: Black Tie
previous post: Schalk Bezuidenhout: Free Spirited
next post: Laat die wenkbroue lig
BELLA is 'n gelisensieerde produk van Neo Publishing (Pty) Ltd en deel van die Neo Africa groep.
Copyright © 2019 Neo Publishing All Rights Reserved.